**Broj:** 02-05-1189/19

 BOSNIA AND HERZEGOVINA

### Federation of Bosnia and Herzegovina

###  TUZLA CANTON

### The Municipality of Doboj East

###  MUNICIPAL COUNCIL

 BOSNA I HERCEGOVINA

 Federacija Bosne i Hercegovine

 TUZLANSKI KANTON

####  **Općina Doboj Istok**

##  **OPĆINSKO VIJEĆE**

 **Datum**, 12.12.2019. godine

**Z A P I S N I K**

**sa 31. redovne sjednice 6. saziva Općinskog vijeća Doboj Istok**

 Tridesetprva redovna sjednica 6. saziva Općinskog vijeća održana je dana 30.11.2019. godine u zgradi općine Doboj Istok, u Klokotnici, sa početkom u 08,00 sati.

 PRISUTNI: 14 vijećnika, Kemal Bratić, općinski načelnik, Omer Hadžić, sekretar općine, Admir Šišić, ovlašteno lice da zamjenjuje pomoćnika općinskog načelnika za društvene djelatnosti, branilačko – invalidsku zaštitu i opću upravu, Alirizah Mujkić, pomoćnik općinskog načelnika za poduzetništvo i finansije, Sulejman Delić, pomoćnik općinskog načelnika za civilnu zaštitu, te predstavnik RTV TK.

 ODSUTNI: Senada Džanić, predsjednica kluba vijećnika SBB – LDS, Kemal Skopljak, vijećnik BPS i Fajik Muratović, vijećnik SDP.

 Sjednicu je otvorio i vodio predsjedavajući Općinskog vijeća, dr. Ferid Konjić.

 Dr. Ferid Konjić, predsjedavajući Općinskog vijeća: „ Koristim priliku da vas sve selamim i pozdravim. Otvaram 31. redovnu sjednicu ovog saziva Općinskog vijeća. Senada Džanić je najavila da će kasniti 15 minuta. Molim tehničnog sekretara da nam provjeri prisutnost vijećnika. Trenutno je prisutno 14 vijećnika, a odsutni su Fajik Muratović i Kemal Skopljak.“

 ***VIJEĆNIČKA PITANJA I INICIJATIVE***

###  Dr. Ferid Konjić, predsjedavajući Općinskog vijeća: „ Ukoliko ima pripremljenih vijećničkih pitanja i inicijativa dajem mogućnost da se iznesu.“

 Emira Karić, predsjednica kluba vijećnika SDP: „ Dobro jutro i selam. Imam vijećničku inicijativu koja se odnosi na ne glasanje kada su tačke dnevnog reda informacije, odnosno da se nakon pretresa određenih informacija zaključkom utvrdi da su informacije primljene k znanju. Takođe predlažem da se ova inicijativa u budućnosti uvrsti u Poslovnik o radu. Mislim da ste razumjeli.“

 Dr. Ferid Konjić, predsjedavajući Općinskog vijeća: „ Emira, izvoli odgovore na vijećnička pitanja. Ima li još pitanja i inicijativa? Ako nema, dajem na izjašnjavanje vijećničku inicijativu Emire Karić koja se odnosi na ne glasanje kada su tačke dnevnog reda informacije, odnosno da se nakon pretresa određenih informacija zaključkom utvrdi da su informacije primljene k znanju. Takođe predlažem da se ova inicijativa u budućnosti uvrsti u Poslovnik o radu. Ko je za da ide ova inicijativa?“

 Glasanje: ZA – 4, PROTIV – 0, UZDRŽANIH – 10.

 ***USVAJANJE ZAPISNIKA SA PRETHODNE SJEDNICE***

 Dr. Ferid Konjić, predsjedavajući Općinskog vijeća: „ Dobili ste zapisnik sa prethodne sjednice i dajem mogućnost ukoliko ima primjedbi da se iznesu. Ne vidim prijavljenih. Ko je za zapisnik?“

 Glasanje: ZA – 14, PROTIV – 0, UZDRŽANIH – 0.

 **USVAJANJE DNEVNOG REDA**

 Dr. Ferid Konjić, predsjedavajući Općinskog vijeća: „ Dobili ste prijedlog dnevnog reda, ali nisam dobio nikakvih prijedloga za dopunu dnevnog reda i ako neko ima prijedlog za izmjenu dnevnog reda dajem mogućnost. Ne vidim prijavljenih i dajem na izjašnjavanje. Ko je za dnevni red?“

 Glasanje: ZA – 14, PROTIV – 0, UZDRŽANIH – 0.

 Usvojen je sljedeći:

D N E V N I R E D

1. Razmatranje i usvajanje prijedloga Odluke o kupovini udjela malih suvlasnika u kapitalu firme JKP „ČISTO“ Doboj Istok,
2. Razmatranje i usvajanje prijedloga Odluke o uspostavljanju i održavanju zona zaštite i mjerama zaštite područja izvorišta za snabdijevanje vodom sa bunara EB-3 naselja Brijesnica Mala, općine Doboj Istok,
3. Razmatranje i usvajanje nacrta Budžeta općine Doboj Istok za 2020. godinu,
4. Razmatranje i usvajanje nacrta Odluke o izvršenju Budžeta općine Doboj Istok za 2020. godinu,
5. Razmatranje i usvajanje Informacije o izvršenju budžeta općine Doboj Istok za period januar –septembar 2019. godine,
6. Razmatranje zahtjeva Babić (Osmana) Emira iz Klokotnice za davanje saglasnosti susjeda,
7. Razmatranje zahtjeva Ahmetašević (Hazima) Bege iz Gračanice za davanje saglasnosti susjeda.

 **REALIZACIJA DNEVNOG REDA**

**Ad. 1. Razmatranje i usvajanje prijedloga Odluke o kupovini udjela malih suvlasnika u kapitalu firme JKP „ČISTO“ Doboj Istok,**

 Dr. Ferid Konjić, predsjedavajući Općinskog vijeća: „ Prijedlog odluke ste dobili, tačku dajem na diskusiju. Ne vidim prijavljenih diskutanata i dajem na izjašnjavanje. Ko je za prijedlog ove Odluke?“

 Glasanje: ZA – 14, PROTIV – 0, UZDRŽANIH – 0.

**Ad.2. Razmatranje i usvajanje prijedloga Odluke o uspostavljanju i održavanju zona zaštite i mjerama zaštite područja izvorišta za snabdijevanje vodom sa bunara EB-3 naselja Brijesnica Mala, općina Doboj Istok.**

 Dr. Ferid Konjić, predsjedavajući Općinskog vijeća: „Materijal ste dobili, tačku dajem na diskusiju. Ne vidim prijavljenih diskutanata i dajem na izjašnjavanje. Ko je za prijedlog ove Odluke?

 Glasanje: ZA – 14, PROTIV – 0, UZDRŽANIH – 0.

**Ad.3. Razmatranje i usvajanje nacrta Budžeta općine Doboj Istok za 2020. godinu**.

 Dr. Ferid Konjić, predsjedavajući Općinskog vijeća: „Materijal ste dobili, tačku dajem na diskusiju. Ne vidim prijavljenih diskutanata i dajem na izjašnjavanje. Ko je za ovaj nacrt Budžeta?

 Glasanje: ZA – 14, PROTIV – 0, UZDRŽANIH – 0.

 Uz ovaj nacrt Budžeta ide zaključak:

Prihvata se nacrt Budžeta općine Doboj Istok za 2020. godinu uz konstataciju da predloženi nacrt može poslužiti kao osnova za izradu prijedloga Budžeta općine Doboj Istok za 2020. godinu.

Nacrt Budžeta općine Doboj Istok za 2020. godinu će se objaviti na web stranici Općine Doboj Istok i oglasnoj tabli Općine Doboj Istok

Javna rasprava traje do 26.12.2019. godine.

Javnu raspravu će organizovati i voditi Općinska službi za društvene djelatnosti, branilačko – invalidsku zaštitu i opću upravu na centralnom nivou općine Doboj Istok u roku od 15 dana od dana donošenja ovog Zaključka.

 Mišljenja i prijedloge mimo centralne javne rasprave građani i pravna lica mogu pismeno dostaviti na protokol Općine Doboj Istok, na fax Općinskog vijeća broj: 035/722 – 097 ili na e–mail: opcinsko.vijece@opcinadobojistok.ba

Mišljenja i prijedloge koji su dati u periodu održavanja javne rasprave, razmatrat će Općinski načelnik prilikom pripreme prijedloga Budžeta općine Doboj Istok za 2020. godinu.

Zaključak će se dostaviti Općinskoj službi za poduzetništvo i finansije i Općinskoj službi za društvene djelatnosti, BiZ i opću upravu, a objavit će se u «Službenim novinama općine Doboj Istok».

**Ad.4. Razmatranje i usvajanje nacrta Odluke o izvršenju Budžeta općine Doboj Istok za 2020. godinu,**

 Dr. Ferid Konjić, predsjedavajući Općinskog vijeća: „Nacrt Odluke ste dobili, dajem tačku na diskusiju. Ne vidim prijavljenih diskutanata i dajem na izjašnjavanje. Ko je za?“

 Glasanje: ZA – 14, PROTIV – 0, UZDRŽANIH – 0.

**Ad.5. Razmatranje i usvajanje Informacije o izvršenju budžeta općine Doboj Istok za period januar –septembar 2019. godine.**

 Dr. Ferid Konjić, predsjedavajući Općinskog vijeća: „Materijal ste dobili, dajem tačku na diskusiju.“

 Emira Karić, predsjednica kluba vijećnika SDP: „Evo još jednog razloga zbog čega sam podnijela vijećničku inicijativu. Ovo je informacija o izvršenju budžeta i ja je mogu pročitati, ona je bila, a da li sam za nju ili nisam, poslije perioda kada su utrošena sredstva, to nikog nije ni briga, mogu samo diskutovati. Zaista smatram da nije pravilno za nju glasati, tako da ste izbjegli tu vijećničku inicijativu koja je po meni sasvim bila logična.“

 Dr. Ferid Konjić, predsjedavajući Općinskog vijeća: „ Ima li još diskutanata? Ne vidim prijavljenih. Ko je za ovu Informaciju?“

 Glasanje: ZA – 14, PROTIV – 0, UZDRŽANIH – 0.

**Ad.6. Razmatranje zahtjeva Babić (Osmana) Emira iz Klokotnice za davanje saglasnosti susjeda.**

 Dr. Ferid Konjić, predsjedavajući Općinskog vijeća: „Dobili ste materijal, stav službe ste dobili i tačku dajem na diskusiju. Ne vidim prijavljenih diskutanata. Ko je za?

Glasanje: ZA – 11, PROTIV – 0, UZDRŽANIH – 3 .

  **Ad.7. Razmatranje zahtjeva Ahmetašević (Hazima) Bege iz Gračanice za davanje saglasnosti**

**susjeda.**

 Dr. Ferid Konjić, predsjedavajući Općinskog vijeća: „ Materijal ste takođe dobili, stav službe ste dobili, tačku dajem na diskusiju. Ne vidim prijavljenih diskutanata i dajem na izjašnjavanje. Ko je za?

Glasanje: ZA – 10, PROTIV – 0, UZDRŽANIH – 4.

 Na ovaj način smo došli do posljednje tačke dnevnog reda. Hvala vam na saradnji i učešću u radu, a vidimo se za mjesec dana.“

 Sjednica je završena u 08,10 sati.

 ZAPISNIČAR SEKRETAR PREDSJEDAVAJUĆI

 Behara Hadžić Omer Hadžić OPĆINSKOG VIJEĆA

 dr. Ferid Konjić

 Službena zabilješka:

 Zapisnik je usvojen na 32. redovnoj sjednici Općinskog vijeća Doboj Istok održanoj dana 28.12.2019. godine.

 U Klokotnici, dana 30.12.2019. godine

 Zabilješku sačinio

 Omer Hadžić, sekretar Općine